作者:皎然
標題:雜興六首
內容:吾觀談天客，工言喪其精。萬物資廣庇，此中何有情。若為昧顏蹠，修短怨太清。高論讓鄒子，放詞徵屈生。請從象外推，至論尤明明。短齡役長世，擾擾悟不早。嬪女身後空，歡娛夢中好。從教西陵樹，千載傷懷抱。鶴駕何冥冥，鼇洲去浩浩。柔顏感三花，凋發悲蔓草。月中伐桂人是誰，誰高齊公子，泣聽雍門琴。死且何足傷，殊非達人心。獨高庭中鶴，意遠貴氛埃。有時青冥遊，顧我還下來。白雲琅玕色，一片生虛無。此物若無心，若何卷還舒。疏散遂吾性，棲山更無機。寥寥高松下，獨有閑雲歸。精意不可道，冥然還掩扉。